เช็ค! ผลการเลือกตั้งใหม่ 6 หน่วยเลือกตั้งใน 5 จังหวัด
เช็ค! ผลการเลือกตั้งใหม่ 6 หน่วยเลือกตั้งใน 5 จังหวัด
22 เม.ย. 2562

สำนักงานคณะกรรมการการเลือกตั้ง (กกต.) เปิดเผยว่า ผลการนับคะแนนสมาชิกสภาผู้แทนราษฎรแบบเบ่งเขตเลือกตั้งใหม่ เมื่อวันที่ 21 เมษายน 2562 ที่ผ่านมา ตามที่คณะกรรมการฯ ได้สั่งให้ออกเสียงลงคะแนนใหม่ จำนวน 6 หน่วยเลือกตั้ง 5 จังหวัด ว่า สำหรับกรุงเทพมหานคร เขตเลือกตั้งที่ 13 หน่วยเลือกตั้งที่ 32 แขวงหัวหมาก เขตบางกะปิ มีผู้มีสิทธิเลือกตั้ง จำนวน 802 คน มีผู้มาใช้สิทธิเลือกตั้ง 370 คน คิดเป็น 46.13% ผู้ได้รับคะแนนสูงสุดมีจำนวน 2 คน โดยมีคะแนนเท่ากัน 96 คะแนน ได้แก่ น.ส.ฐิติภัสร์ โชติเดชาชัยนันต์ พรรคพลังประชารัฐ และนายพริษฐ์ วัชรสินธุ พรรคประชาธิปัตย์ 
จ.พิษณุโลก 4. เขตเลือกตั้งที่ 2 หน่วยเลือกตั้งที่ 6 หมู่ที่ 6 ต.มะตูม อ.พรหมพิราม มีผู้มีสิทธิเลือกตั้ง จำนวน 366 คน มีผู้มาใช้สิทธิเลือกตั้ง 230 คน คิดเป็น 62.84% ผู้ได้คะแนนสูงสุด คือ นายนัทธิ จันทร์ประเสริฐ พรรคภราดรภาพ ได้ 48 คะแนน
จ.เพชรบูรณ์ เขตเลือกตั้งที่ 1 หน่วยเลือกตั้งที่ 12 หมู่ที่ 12 ต.เข็กน้อย อ.เขาค้อ มีผู้มีสิทธิเลือกตั้ง จำนวน 1,371 คน มีผู้มาใช้สิทธิเลือกตั้ง 639 คน คิดเป็น 46.61% ผู้ได้คะแนนสูงสุด คือ นายดะ ทรงสวัสดิ์วงศ์ พรรคพลังท้องถิ่นไท ได้ 159 คะแนน
จ.ยโสธร 5. เขตเลือกตั้งที่ 2 หน่วยเลือกตั้งที่ 6 หมู่ที่ 6 ต.หัวเมือง อ.มหาชนะชัย มีผู้มีสิทธิเลือกตั้ง จำนวน 436 คน มีผู้มาใช้สิทธิเลือกตั้ง 251 คน คิดเป็น 57.57% ผู้ได้คะแนนสูงสุด คือ นายบุญแก้ว สมวงศ์ พรรคเพื่อไทย ได้ 64 คะแนน  
จ.ลำปาง เขตเลือกตั้งที่ 4 จำนวน 2 หน่วย ได้แก่ หน่วยเลือกตั้งที่ 6 หมู่ที่ 5 ต.ลำปางหลวง อ.เกาะคา มีผู้มีสิทธิเลือกตั้ง จำนวน 824 คน มีผู้มาใช้สิทธิเลือกตั้ง 506 คน คิดเป็น 61.41% ผู้ได้คะแนนสูงสุด คือ ร.ต.ท.สมบูรณ์ กล้าผจญ พรรคเสรีรวมไทย ได้ 109 คะแนน
และหน่วยเลือกตั้งที่ 3 หมู่ที่ 2 ต.ศาลา อ.เกาะคา มีผู้มีสิทธิเลือกตั้ง จำนวน 714 คน มีผู้มาใช้สิทธิเลือกตั้ง 448 คน คิดเป็น 62.75% ผู้ได้คะแนนสูงสุด คือ นายอิทธิรัตน์ จันทรสุรินทร์ พรรคเพื่อไทย ได้ 120 คะแนน